स्टील हो या प्लास्टिक सबमें टॉयलेट सीट से ज्यादा बैक्टीरिया, कहां से आते हैं कीटाणु; कैसे करें साफ
Reusable Water Bottles Vs Toilet Seat Bacteria Count. Everything You Need To Know. गर्मियां आ गई हैं। कहीं भी आएं-जाएं पानी की बॉटल साथ रखकर ही चलते हैं। लोग रियूजेबल बॉटल को सेफ मानते हैं इसलिए उससे पानी मुंह लगाकर पीते हैं और उसे रोजाना साफ भी नहीं करते।
गर्मियां आ गई हैं। कहीं भी आएं-जाएं पानी की बॉटल साथ रखकर ही चलते हैं। लोग रियूजेबल बॉटल को सेफ मानते हैं इसलिए उससे पानी मुंह लगाकर पीते हैं और उसे रोजाना साफ भी नहीं करते।
यही बॉटल के अंदर बैक्टीरिया पनपने की वजह बनता है। जिससे हम बीमार पड़ते हैं। अमेरिका में हुई वॉटरफिल्टरगुरु डॉट कॉम की एक रिसर्च में बताया गया कि बार-बार यूज होने वाली पानी की बॉटल में टॉयलेट सीट से 40 हजार गुना ज्यादा बैक्टीरिया हो सकते हैं।
जो लोग अपनी पानी बॉटल एक-दो बार पानी से खंगालकर भर लेते हैं और सोचते हैं कि बॉटल साफ हो गई वो आज जरूरत की खबर जरूर पढ़ें।
हम पानी की बॉटल की सफाई, उससे होने वाले नुकसान और बीमारियों के बारे में बात एक्सपर्ट्स से करेंगे…
हमारे एक्सपर्ट्स हैं- माइक्रोबायोलॉजिस्ट डॉ. साइमन क्लार्क और डॉ. बालकृष्ण इंचार्ज प्राथमिक चिकित्सा केंद्र भोपाल
सबसे पहले जानते हैं कि पानी की बॉटल पर हुई रिसर्च क्या कहती है
इसे इन पॉइंट से समझते हैं…
सवाल: इस रिसर्च के हिसाब से क्या पानी की बॉटल को डेली साफ करना चाहिए? या फिर सिर्फ गर्मी के मौसम में ही साफ करना जरूरी होता है?
जवाब: जिस तरह आप अपने घर के दूसरे बर्तनों को यूज करते हैं, वैसे ही बॉटल को भी यूज करें।
गर्मी में बैक्टीरिया के पनपने की संभावना ज्यादा होती है। लेकिन इसका मतलब यह नहीं है कि सिर्फ गर्मी में ही, बल्कि किसी भी मौसम में जब भी पानी की बॉटल यूज करें, तो उसे साफ जरूर करें।
हो सके तो कभी-कभी कुछ देर के लिए धूप में सूखने के लिए भी रख दें, ताकि उसमें से आने वाली बदबू चली जाए और मौजूद बैक्टीरिया खत्म हो जाएं।
अमेरिका में हुई रिसर्च में भी सलाह दी गई है कि पानी की बोतल को दिन में कम से कम एक बार साबुन, गर्म पानी या फिर हफ्ते में एक बार सैनिटाइज जरूर कर लेना चाहिए।
सवाल: अच्छा तो फिर पानी को किस तरह की बॉटल में स्टोर करना चाहिए?
जवाब: रिसर्च में पाया गया कि कांच की बॉटल ज्यादा सेफ होती है। लेकिन इसे कैरी करना आसान नहीं होता है। तो ऐसी बॉटल लें जिसमें पानी पीने के लिए अलग से गिलास होता है या जिसमें मुंह नहीं लगाया जाता है।
पानी की बॉटल में मौजूद बैक्टीरिया का असर है खतरनाक
सवाल: क्या फ्रिज में रखी बॉटल में भी बैक्टीरिया होते हैं?
जवाब: फ्रिज में पानी रखने के लिए ज्यादातर लोग प्लास्टिक बॉटल ही यूज करते हैं। इनमें आपके अनुमान से कहीं ज्यादा बैक्टीरिया होते हैं, जो आपको बीमार बना सकते हैं। इसलिए सस्ती प्लास्टिक की बॉटल यूज न करें। हाई क्वालिटी वाली बॉटल हर दो से तीन दिन में क्लीन जरूर करें।
सवाल: प्लास्टिक की बॉटल से पानी पीना क्यों सेफ नहीं होता है?
जवाब: नेशनल इंस्टीट्यूट ऑफ एनवायरनमेंटल हेल्थ साइंसेज के मुताबिक प्लास्टिक की बॉटल को बनाने में BPA नाम के केमिकल को यूज किया जाता है।
1890 में पहली बार BPA की खोज हुई। मगर 1950 में यह महसूस किया गया कि इसका इस्तेमाल मजबूत और लचीले पॉली कार्बोनेट प्लास्टिक बनाने में हो सकता है।
इसके नुकसान के रिजल्ट सामने आने के बाद निर्माताओं ने BPA फ्री उत्पाद बनाने की शुरुआत की।
प्लास्टिक की बोतल से होने वाले नुकसान
सवाल: मार्केट में जो पैक पानी की बॉटल मिलती है उनमें क्या बैक्टीरिया नहीं होते हैं?
जवाब: बैक्टीरिया होते हैं लेकिन वो प्लास्टिक बॉटल के होते हैं। लाइव सांइस की रिपोर्ट के मुताबिक पानी कभी खराब नहीं होता। अब आप कहेंगे कि बाजार में मिलने वाली पानी की बॉटल पर एक्सपायरी डेट लिखी होती है वो क्यों?
दरअसल उसमें जो एक्सपायरी डेट लिखी होती है वो प्लास्टिक की होती है। एक तय समय के बाद प्लास्टिक पानी में घुलने लगता है। जिससे पानी का स्वाद बदलेगा और नुकसान पीने वाले को होगा।
वैसे भी मार्केट में मिलने वाली पैक पानी की बॉटल सिंगल यूज प्‍लास्टिक से बनी होती है। हम इसे बार-बार इस्तेमाल करने की गलती कर बीमार होते हैं।
सवाल: पानी पीने के लिए कौन सी पानी की बॉटल बेस्ट होती है?
जवाब: बेहतर होगा कि ऐसी बॉटल का यूज करें जो BPA फ्री हो या फिर कांच या स्‍टील की हो।
सवाल: स्कूल जाने वाले बच्चों को कौन सी पानी की बॉटल दें?
जवाब: स्कूल ले जाने के लिए बच्चों को स्टील की या फिर गुड प्लास्टिक की बॉटल देनी चाहिए। उसे भी हर दिन क्लीन करें क्योंकि बच्चे बॉटल पर मुंह लगाकर पानी पीते हैं।
सफाई जल्दी नहीं हो पाने की वजह से मुंह लगाने से बॉटल पर लगी लार हवा के कॉन्टैक्ट में आती है जिससे उस जगह पर कई गुना जर्म्स आ जाते हैं।
सवाल: पानी की बोतलों में किस तरह से बैक्टीरिया पनपते हैं?
जवाब: ई. कोलाई जैसे तमाम बैक्टीरिया पानी की बॉटल में अलग-अलग कारणों से पनपते हैं।
जैसे-
इसलिए जरूरी है कि पानी की बॉटल को ऊपर क्रिएटिव में बताए हुए तरीकों से नए टूथब्रश या ब्रश की मदद से अच्छे से साफ किया जाए।
जरूरत की खबर के कुछ और आर्टिकल भी पढ़ें…….
1. नमक की वजह से जान गंवा देंगे 70 लाख लोग:WHO ने सफेद जहर बताया, सेंधा नमक क्या हेल्दी है; कितना नमक खाना है सेफ
नमक को लेकर WHO यानी वर्ल्ड हेल्थ ऑर्गेनाइजेशन की एक रिपोर्ट आई है। जिसमें बताया गया है कि नमक ज्यादा खाना कई बीमारियों की वजह है।
WHO का लक्ष्य 2030 तक लोगों के खाने से 30 प्रतिशत नमक कम करने का है।(पढ़िए पूरी खबर)
2.ट्रांसजेंडर, गे और सेक्स वर्कर्स नहीं कर सकते ब्लड डोनेट:सरकार के फैसले के पीछे क्या है वजह; खून देने-लेने के पहले जानिए नियम
ट्रांसजेंडर, गे, सेक्स वर्कर्स को ब्लड डोनेशन से दूर रखा जाता है। यानी इन लोगों को ब्लड डोनेशन की परमिशन नहीं है।
केंद्र सरकार के परिवार कल्याण मंत्रालय की ब्लड डोनर सिलेक्शन गाइडलाइन में इस बात का जिक्र बाकायदा किया गया है।(पढ़िए पूरी खबर)